શીર્ષક: કોરોના મહામારી : લૉકડાઉનને કારણે જીએસટીમાં થયેલો નોંધપાત્ર ઘટાડો સરકારની મુશ્કેલી વધારશે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
લૉકડાઉન પૂર્વે અર્થતંત્રમાં મંદીનો માહોલ હોવા છતાં ફેબ્રુઆરી 2020માં જી.એસ.ટી. કલેક્શન એક લાખ કરોડ રૂપિયાના લક્ષ્યાંકને પાર કરી ફેબ્રુઆરી મહિનામાં જી.એસ.ટી. હેઠળ  એક લાખ પાંચ હજાર કરોડ રૂપિયાની વસૂલી કરી હતી, જે ગત વરસે આ જ મહિનાની વસૂલીની સરખામણીએ આઠ ટકા વધુ હતી.

YouTube કન્ટેન્ટ પૂર્ણ, 1

જોકે ચાલુ વરસે ફેબ્રુઆરીમાં વસ્તુ અને સેવા કર (ગુડ્સ ઍન્ડ સર્વિસીઝ ટૅક્સ, જી.એસ.ટી.) કલેક્શન ગયા મહિના એટલે કે  જાન્યુઆરી 2020 મહિનાના એક લાખ 10 હજાર કરોડ કરતાં ઓછું હતું.

નાણા મંત્રાલયે નિવેદનમાં જણાવ્યું હતું કે ફેબ્રુઆરી 2020માં કુલ જીએસટી કલેક્શન 1,05,366 કરોડ રૂપિયા હતું, જેમાં સી.જી.એસ.ટી. (સેન્ટ્રલ ગુડ્સ ઍન્ડ સર્વિસીઝ ટૅક્સ) 20,569 કરોડ રૂપિયા, એસ.જી.એસ.ટી. (સ્ટેટ ગુડ્સ ઍન્ડ સર્વિસીઝ ટૅક્સ)  27,348 કરોડ રૂપિયા, આઈ.જી.એસ.ટી. (ઇન્ટિગ્રેટેડ ગુડ્સ ઍન્ડ સર્વિસીઝ ટૅક્સ) 48,503 અને સેસ (ઉપકર) 8947 કરોડ રૂપિયા હતો.

અત્રે ઉલ્લેખનીય છે કે જાન્યુઆરી મહિના માટે ફાઇલ કરેલા જીએસટીઆર 3-બી રિટર્નની સંખ્યા 29 ફેબ્યુઆરી સુધી 83 લાખ રહી હતી. 

'ટૅક્સ પૅમેન્ટને મોટી અસર પહોંચી'

ફાઇનાન્સિયલ એક્સપ્રેસના રિપોર્ટ અનુસાર ગૂડ્સ અને સર્વિસ ટૅક્સમાં એપ્રિલ 2020માં 30થી 40 ટકાનો ઘટાડો આવશે. વરસ 2019 દરમિયાન દર મહિને એપ્રિલ મહિનામાં બિઝનેસ ટ્રાન્જેક્શન તેમજ ટૅક્સ પૅમેન્ટને લૉકડાઉનને કારણે વ્યાપક અસર થવા પામી હતી.

અત્યારે કુલ જીએસટી કલેક્શન તેના નિર્ધારિત કલેક્શન કરતાં પાંચમા ભાગનું થાય છે. 

ઍક્સપર્ટનું માનવું છે કે એફ.એમ.સી.જી. (ફાસ્ટ મૂવિંગ કન્ઝ્યુમર ગુડ્સ, વપરાશી ચીજવસ્તુઓ)  કંપનીઓએ લૉકડાઉન શરૂ થતાં પહેલાં વેચાણ ઉપર ભાર આપી ઘણુંખરું વેચાણ માર્ચના બીજા સપ્તાહ સુધીમાં કર્યું હતું, જેને લીધે માર્ચમાં જી.એસ.ટી.ની આવકમાં માત્ર 11 ટકા ઘટાડો થવા પામ્યો હતો. 

વ્યાપાર-ધંધા બંધ હોવાથી કોઈક જગ્યાએ ઑર્ડર પૅન્ડિંગ છે તો કોઈક જગ્યાએ બનેલા તૈયાર માલનું ટ્રાન્સપૉર્ટેશન શક્ય ન બનતાં માર્ચમાં ઈ-વે બિલિંગમાં 30 ટકા, જ્યારે એપ્રિલ મહિનામાં 80 ટકા ઈવે બિલમાં ઘટાડો થશે તેવો અંદાજ છે.

ઈ-વે બિલમાં થતો ઘટાડો સીધી રીતે જોઈએ તો જી.એસ.ટી. કલેક્શનમાં થયેલો ઘટાડો ગણાય. પ્રાપ્ત માહિતી મુજબ, 1થી 17 એપ્રિલ સુધીમાં 67 લાખ જેટલા ઈ-વે બીલ જનરેટ થયાં હતાં, જ્યારે તેની સામે માર્ચ મહિનામાં ચાર કરોડ જેટલાં બિલ જમા થયાં હતાં. 

ઈ-વે બિલ ત્યારે જ જનરેટ થાય જ્યારે 50000 કરતાં...